РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/239-20

28. децембар 2020. године

Б е о г р а д

ЗАПИСНИК

СА 17. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 28. ДЕЦЕМБРА 2020. ГОДИНЕ

Седница је почела у 18,00 часова.

Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

Седници су присуствовали чланови Одбора: Адам Шукало, Бранимир Спасић, Лука Кебара, Ивана Николић и Небојша Бакарец.

Седници су присуствовали заменици чланова Одбора: Виолета Оцокољић заменик Верољуба Матића, члана Одбора, Виктор Јевтовић заменик Драгане Баришић, члана Одбора, Соња Влаховић заменик Дарка Лакетића, члана Одбора, Маријана Крајновић заменик Мирослава Кондића, члана Одбора, Сања Јефић Бранковић заменик Бранимира Јовановића, члана Одбора.

Седници нису присуствовали чланови Одбора: Верољуб Матић, Драгана Баришић, Дарко Лакетић, Мирослав Кондић, Сандра Божић, Ђорђе Mилићевић, Угљеша Марковић, Марина Рагуш, Мира Петровић и Бранимир Јовановић.

Седници су приступили по окончању гласања поводом Прве тачке дневног реда,

Шаип Камбери, члан Одбора и Жељко Томић, заменик Марине Рагуш, члана Одбора.

На предлог председника, Одбор је једногласно утврдио следећи:

Д н е в н и р е д:

1. Разматрање Одлуке Републичке изборне комисије о додели мандата народног посланика ради попуне упражњених посланичких места у Народној скупштини, 02 Број: 013-1569/20 од 28. децембар 2020. године.

**Прва тачка дневног реда:** Разматрање Одлуке Републичке изборне комисије о додели мандата народног посланика ради попуне упражњених посланичких места у Народној скупштини, 02 Број: 013-1569/20 од 28. децембар 2020. године.

Председник Одбора је констатовао да су сви присутни примили Одлуку Републичке изборне комисије о додели мандата Душану Радојевићу. Указао је и да се са предметном одлуком као и Уверењем о избору овог народног посланика могу упознати и у систему е - парламента.

Председник Одбора је предложио да Одбор Народној скупштини поднесе Извештај са предлогом да Народна скупштина констатује потврђивање мандата новоизабраном народном посланику Душану Радојевићу.

Председник Одбора је, такође, предожио да у извештају буде одређен председник Одбора за известиоца на седници Народне скупштине.

Дискусије није било.

И З В Е Ш Т А Ј

Одбор је констатовао да је престанком мандата народном посланику Маји Мачужић Пузић, изабраној са Изборне листе АЛЕКСАНДАР ВУЋИЋ – ЗА НАШУ ДЕЦУ, остало упражњено посланичко место у Народној скупштини, у складу са одредбом члана 88. Закона о избору народних посланика.

Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и уверења о избору народног посланика Душана Радојевића, изабраног са Изборне листе АЛЕКСАНДАР ВУЋИЋ – ЗА НАШУ ДЕЦУ и утврдио да су подаци о избору народног посланика истоветни са подацима из Одлуке Републичке изборне комисије, чиме су се стекли услови за потврђивање мандата именованом народном посланику.

Одбор предлаже да Народна скупштина одмах по пријему овог извештаја, констатује потврђивање мандата новоизабраном народном посланику Душану Радојевићу.

За известиоца Одбора на седници Народне скупштине одређен је др Александар Мартиновић, председник Одбора.

Седница је завршена у 18,05 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић др Александар Мартиновић